Զոյա (ֆիլմ, 1944)

«Զոյա» (), ռեժիսոր Լեո Արնշթամի գեղարվեստական ֆիլմը, որ նկարահանվել է «Սոյուզդետֆիլմ» կինոստուդիայում 1944 թվականին (վերականգնվել է 1967 թվականին Գորկու անվան կինոստուդիայում)։

Սյուժե 
Ֆիլմը պատմում է մոսկվացի մի աշակերտուհու՝ Զոյա Կոսմոդեմյանսկայայի կարճատև կյանքի մասին, որը Հայրենական մեծ պատերազմի սկզբում դարձել է պարտիզանուհի և դիվերսանտ ու մահապատժի ենթարկվել գերմանացիների կողմից 1941 թվականի նոյեմբերին Մոսկվայի մերձակայքում գտնվող Պետրիշչեվո գյուղում։ Իր սխրագործության համար արժանացել է Խորհրդային Միության հերոսի կոչման (հետմահու)։

Դերերում 
 Գալինա Վոդյանիցկայա – Զոյա
 Կատյա Սկվորցովա – Զոյա մանկության տարիներին
 Քսենյա Տարասովա – Զոյայի մայրը
 Նիկոլայ Ռիժով – Զոյայի հայրը
 Ալեքսանդր Կուզնեցով – Բորիս Ֆոմին, Զոյայի համադասարանցի
 Բորիս Պոսլավսկի – Միխայիլ Յակովլև Ֆիլին
 Վլադիմիր Վոլչիկ – Շիլով
 Վերա Պոպովա – խրճիթի տիրուհին
 Թամարա Ալցևա – Աննա Սերգեևնա
 Զոյա Ժուկովա – Զինա, Զոյայի համադասարանցին
 Նիկոլայ Բոգատիրյով – Պետյա Վասիլև, Զոյայի համադասարանցի
 Վլադիմիր Պոդգորնի – գերմանացի սպա
 Ռոստիսլավ Պլյատ – գերմանացի զինվոր
 Ալեքսեյ Բատալով – Ալեքսեյ Բատալով, Զոյայի համադասարանցի (տիտրերում չկա)
 Մարիա Վինոգրադովա  –  Զոյայի համադասարանցի
 Օլգա Խորկովա – Զոյայի համադասարանցի

Մրցանակներ 
 Երաժշտության հեղինակների և կատարողների միության մրցանակ՝ Բորիս Չիրսկովին լավագույն սցենարի համար, Կաննի առաջին միջազգային կինոփառատոնում (1946),
 Ստալինյան առաջին աստիճանի մրցանակ Լեո Արնշթամին (ռեժիսոր), Գալինա Վոդյանիցկայային (գլխավոր դերակատար), Ալեքսանդր Շելենկովին (կինոօպերատոր), 1946 թվական։

Լրացուցիչ փաստեր 
 Վարձույթի առաջատար (1944, 3-րդ հորիզոնական), 21,87 մլն հանդիսատես,
 Մարտական կադրերն ստեղծվել են Ալեքսանդր Պտուշկոյի տաղավարում,
 Ալեքսեյ Բատալովը ֆիլմում կատարել է իր առաջին դերը կինոյում (Ալյոշա)։

Ծանոթագրություններ

Արտաքին հղումներ 
 
  
 

Խորհրդային ֆիլմեր
1944 ֆիլմեր
Ֆիլմեր Հայրենական մեծ պատերազմի մասին
Ռուսերեն ֆիլմեր
Ռուսական ֆիլմեր
Խորհրդային սև-սպիտակ ֆիլմեր
Խորհրդային կենսագրական ֆիլմեր
Մաքսիմ Գորկու անվան կինոստուդիայի ֆիլմեր
Ֆիլմեր Երկրորդ համաշխարհային պատերազմի մասին
Ֆիլմեր, որոնց գործողությունները տեղի են ունենում Ռուսաստանում
Խորհրդային դրամա ֆիլմեր